**MODELI I PREPORUKE ZA RAD U ŠKOLAMA**

Ministarstvo znanosti i obrazovanja objavilo je 29. kolovoza dokument pod nazivom [Modeli i preporuke za rad u uvjetima povezanima s COVID-19 u pedagoškoj/školskoj godini2020./2021.](https://mzo.gov.hr/UserDocsImages/dokumenti/Modeli%20i%20preporuke%20za%20provedbu%20nastave%20u%202020-2021%20(29.8.2020).pdf) u kojemu se predlažu modeli i nude preporuke za odgojno-obrazovni rad i izvođenje nastave u vrtićima i školama.

Dokument se nadovezuje na mjere koje je predložila Radna skupina imenovana 7. kolovoza 2020., a koje su razrađene u dokumentu HZJZ-a [Upute za sprječavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2020./2021.](https://www.hzjz.hr/wp-content/uploads/2020/03/Upute_vrtici_i_skole_24_08_2020_HZJZ-1.pdf) od 24. kolovoza 2020.

**UPUTE ZA RODITELJE/SKRBNIKE I UČENIKE**

**OPĆE UPUTE:**

**Odraslim osobama nije dozvoljen ulazak bez maske.**

**Zabranjen je ulaz osobama koje su bolesne ili u samoizolaciji.**

U školu učenici dolaze sami ili u pratnji 1 roditelja/skrbnika koji ne smije ulaziti u školu, već dijete predaje/preuzima na ulazu.

Učenicima nižih razreda roditelji/skrbnici trebaju mjeriti temperaturu svaki dan i zapisati u bilježnicu koju dijete nosi sa sobom i daje na uvid učitelju.


Učenici viših razreda samostalno mjere temperaturu.

U slučaju povišene temperature (37,3°C i veća) učenici ne smiju dolaziti u školu, već se trebaju javiti ravnateljici/stručnoj službi škole i izabranom pedijatru/liječniku obiteljske medicine radi odluke o testiranju i liječenju djeteta.

Za učenike nižih razreda preporučljivo je često pranje ruku, dok je za učenike viših razreda preporuka dezinficiranje ruku. U svim učionicama su stavljeni dezinficijensi, kao i u svim sanitarnim čvorovima i na ulazima u školu.

**ULAZ U ŠKOLU:**

U školu će se ulaziti na dva ulaza: **iz dvorišta (južni ulaz) ulaze učenici koji dolaze u školu bez organiziranog prijevoza**, a **sjeverni ulaz koriste učenici putnici**. Učenici razredne nastave ulaze u školu prema rasporedu (vidi tablicu).



Učenici istog odjeljenja ne smiju se miješati s ostalima te je pred ulazima potrebno držati fizički razmak minimalno 1,5 m.

Ulazi se tek kada učitelj pozove učenike, nikako sami. Na ulazima će biti ostavljene dezobarijere za obuću, a nakon ulaska potrebno je odmah dezinficirati ruke.

Nastava će se odvijati za svaki razredni odjel u istoj učionici tijekom dana, dakle, učenici ne napuštaju dodijeljene im učionice.

Nakon ulaska u školu, učenici prolaze uvijek desnom stranom hodnika jedni iza drugih, nikako u grupi.

Odlazak u wc je moguć pojedinačno. Ako se dogodi da je više učenika na hodniku, moraju se držati distance i čekati u redu.

**MODEL NASTAVE I SATNICA**

Osnovna škola kralja Zvonimira odabrala je dominantno **Model A**, s elementima modela C (nastava na daljinu) odnosno odvijanje redovite nastave u prostorijama škole, uz poštivanje fizičkog razmaka.

Učenici viših razreda i svi učitelji nosit će maske. Škola je kupila svima po dvije perive maske.

**Satovi će biti skraćeni na 40 minuta, a veliki odmor na 15 minuta.** Tijekom velikog odmora nema izlaženja iz škole te molimo roditelje/skrbnike i učenike da nose sa sobom marendu.

Raspored će dobiti učenici prvi dan škole, kako i udžbenike i radne bilježnice.



**RASPORED I PRIJEVOZ UČENIKA ZA PRVI ŠKOLSKI DAN**

**VAŽNO! Prvi radni dan svi učenici će imati tri školska sata**, dva s razrednikom, a treći sat s nekim od učitelja. Prijevoz učenika će biti 10 minuta po završetku trećeg sata.

|  |  |  |  |
| --- | --- | --- | --- |
| JUTARNJA SMJENA | MEĐUSMJENA | | POPODNEVNA SMJENA |
| 6., 7. i 8. razredi | **1. razred** | **5. razred** | **2.,3. i 4. razredi** |
| 7:30 – 9:40 | 12:00 – 12:30 | 11:45 – 13:55 | 16:00 – 18:20 |

**RASPORED I PRIJEVOZ UČENIKA**

|  |  |  |  |  |  |
| --- | --- | --- | --- | --- | --- |
| JUTARNJA SMJENA | | MEĐUSMJENA | | POPODNEVNA SMJENA | |
| 6., 7. i 8. razredi | | **1. razred** | **5. razred** | **2.,3. i 4. razredi.** | |
| 7:30 – 8:10 | | 11:45 – 12:25 | 11:45 – 12:25 | 16:00 – 16:40 | |
| 8:15 – 8:55 | | 12:30 – 13:10 | 12:30 – 13:10 | 16:45 – 17:25 | |
| 9:00 – 9:40 | | **VELIKI ODMOR** | 13:15 – 13:55 | **VELIKI ODMOR** | |
| VELIKI ODMOR | | 13:25 – 14:05 | **VELIKI ODMOR** | 17:40 -18:20 | |
| 9:55 – 10:35 | | 14:10 – 14:50 | 14:10 – 14:50 | 18:25 – 19:05 | |
| 10:40 – 11:20 | | 14:55 – 15:40 | 14:55 – 15:40 |  | |
|  | |  | |  | |
| PRIJEVOZ UČENIKA DO MATIČNE ŠKOLE | | | | | |
| SEGET VRANJICA | BRISTIVICA | SEGET VRANJICA | BRISTIVICA | SEGET VRANJICA | BRISTIVICA |
| 6:45 | 6:30 | 11:00 | 10:45 | 15:15 | 15:00 |
| PRIJEVOZ UČENIKA IZ MATIČNE ŠKOLE | | | | | |
| SEGET VRANJICA | BRISTIVICA | SEGET VRANJICA | BRISTIVICA | SEGET VRANJICA | BRISTIVICA |
| 11:30 | | 15:50 | | 19:15 | |

**POJAŠNJENJE TABLICE:**

* U **jutarnju smjenu** dolaze učenici predmetne nastave - **6. , 7. i 8. razredi**. Za njih nastava počinje u matičnoj školi u Segetu Donjem u 7:30 sati, a nastava traje do 11:20 sati. Učenici iz Seget Vranjice čekaju prijevoz u 6:45 sati, a učenici putnici iz Bristivice u 6:30 sati, kako bi djeca mogla ulaziti u dvije grupe. Po završetku nastave, autobus će čekati učenike koji kreće prema Seget Vranjici i Bristivici u 11:30 sati.
* U **međusmjenu** dolaze učenici **1. i 5. razreda** s početkom u 11:45 sati, a nastava traje do 15:40 sati. Autobus iz Seget Vranjice polazi u 11:00 sati, a iz Bristivice u 10:45 sati, a povratak je odmah nakon škole u 15:50.
* U **popodnevnu smjenu** dolaze učenici razredne nastave – **2.,3. i 4. razredi.** Nastava počinje u 16 sati, a završava u 19:05 sati. Imaju najviše 4 školska sata. Autobus iz Seget Vranjice polazi u 15:15 sati, a iz Bristivice u 15:00 sati, a povratak je odmah nakon škole u 19:15.

**Molimo roditelje i učenike koji putuju iz Bristivice i Prapatnice, obzirom da će biti angažiran veći autobus, da čekaju autobus na glavnim stanicama uz glavnu cestu. Svi putnici u autobusu trebaju nositi maske, trebaju poštovati propisani razmak, sjediti uvijek na istom sjedalu (učenici iz iste obitelji mogu sjediti skupa). Prema popisu putnika prijevoznik će odrediti sjedala.**

Ravnatelj:

Dominik Matković, prof.